Hemeroplanes

se systematisk inndeling

Hemeroplanes er en slekt av svermere.

 Utseende 
Ganske store (vingespenn gjerne ca. 90 millimeter), kraftige, mørkt gråbrune til grå svermere. Kroppen er kort spoleformet, thorax har gjerne lengdestriper av lyse hår og bakkroppen lyse tverrstriper. Forvingen er noe sigdformet, med et trekantet utskudd midt på ytterkanten. Midt i vingen er det en mer eller mindre Y-formet, sølvhvit flekk. Bakvingen er brunsvart bortsett fra en lysere ytterkant.
Larven har falske øyeflekker på det fjerde kroppsleddet, om den blir forstyrret, pumper den opp dette leddet og kan da minne om en liten slange, dette gir den trolig noe vern mot rovdyr.

 Levevis 
Larvene har blitt funnet på planter i slektene Fischeria og Mesechites (familien Apocynaceae).

 Utbredelse 
Slekten er utbredt i Mellom- og Sør-Amerika.

 Systematisk inndeling 

 Ordenen sommerfugler, Lepidoptera Linnaeus, 1758
 Underordenen Ditrysia
 Gruppen storsommerfugler, Macrolepidoptera
 Overfamilien Bombycoidea
 Familien svermere, Sphingidae
 Underfamilien Macroglossinae
 Slektsgruppen Dilophonotini 
 Slekten Hemeroplanes Hübner, 1819
 Hemeroplanes diffusa Rothschild & Jordan, 1903
 Hemeroplanes longistriga Rothschild & Jordan, 1903
 Hemeroplanes ornatus Rothschild,1894
 Hemeroplanes triptolemus (Cramer, 1779)

 Kilder 
 Markku Savela's Lepidoptera and some other life forms: Sjekkliste over artene. Hentet 2.10. 2012.

 Eksterne lenker 

 Oehlke, B. (2011) Tribus Dilophonotini. Med bilder av de fleste av artene og biologisk informasjon 

Kategori:Svermere
Kategori:Sommerfugler formelt beskrevet i 1819
Kategori:Dyr formelt beskrevet av Jacob Hübner